Eldri maður að nafni Duke les rómantíska sögu fyrir eldri konu á elliheimili , sem er komin með elliglöp og þjáist af minnisleysi . Rómantíska sagan fjallar um elskendurna Allie Hamilton og Noah Calhoun , sem hittast kvöld eitt á útiskemmtun . Noah fer með Allie að gömlu húsi sem hann hann dreymir um að endurbyggja . En leiðir þeirra skilja því foreldrar Allie ... Lesa meira Eldri maður að nafni Duke les rómantíska sögu fyrir eldri konu á elliheimili , sem er komin með elliglöp og þjáist af minnisleysi . Rómantíska sagan fjallar um elskendurna Allie Hamilton og Noah Calhoun , sem hittast kvöld eitt á útiskemmtun . Noah fer með Allie að gömlu húsi sem hann hann dreymir um að endurbyggja . En leiðir þeirra skilja því foreldrar Allie eru ósáttir við að Noah er af litlum efnum . Eftir að Allie er búin að bíða í nokkur ár eftir að heyra frá Noah , trúlofast hún myndarlegum ungum hermanni að nafni Lon . Allie , sem enn ber tilfinningar til Noah , sér mynd af Noah í dagblaði ásamt húsinu sem hann hefur nú lokið við að endurgera . Ljóst er að hún ber enn tilfinningar til hans , og Allie þarf nú að velja á milli unnustans og fyrstu ástarinnar . ... minna Alveg þess virði að mæla meðÚt af einhverjum ástæðum fór þessi mynd alveg framhjá mér þegar hún var sýnd í bíó hér á landi . Með tímanum hafði ég ekki enn fundið einhverja góða ástæðu til að kynna mér hana . En það sem merkilegt er , að á öllum þessum tíma hefur verið byggt upp alveg rosalegt hype í kringum hana , ekki bara hjá stelpum , strákum líka ! Ég fann fyrir því hversu útúr ég var þegar ég sagði alltaf í kringum fjölda fólks að ég hafði aldrei séð The Notebook , og vissulega fékk ég alltaf drápssvipi senda til mín í staðinn , og örugglega þúsund meðmæli um að ég ætti loks að hundskast til að sjá þessa mynd . Loksins kom sá dagur , að ég leigði myndina og á endanum get ég ekki sagt annað en að ég hafi fengið nákvæmlega það sem ég bjóst við ... Nema bara aðeins betra . Ég ímyndaði mér þessa mynd sem voða formúlubundna ástarsögu keyrð af yfirdrifinni væmni ásamt sterkum Hallmark-keim . Vitið þið , ég fékk einmitt þetta . Munurinn er reyndar sá að ég kom til með að festast inn í sögunni meira en ég bjóst við . Þetta er ástarmynd , jú , og alls ekkert að því . Bestu ástarsögurnar að mínu mati eru þær sem hitta til alvöru tilfinningar áhorfandans , í stað þess að byggja á klisjum . Kvikmyndir eins og Before Sunrise eða jafnvel When Harry Met Sally , þær sýna manni hvernig skal halda með parinu . The Notebook tókst að fanga mína athygli undir yfirborði formúlunnar . Ég virkilega fann til með persónunum á köflum . Myndin fær líka góða hjálp frá þrusugóðum frammistöðum . Rachel McAdams er manneskja sem ég er sífellt að sjá nú á dögunum , og hef ég hingað til ekki séð hana gera neitt af óviti . Ryan Gosling hefur líka ákveðna útgeislun þegar að hann er á skjánum , sem gerir hann ákaflega viðkunnanlegan . Miðað við hversu góðir leikarar þau bæði eru í sitt hvoru lagi , þá er rétt hægt að ímynda sér hvernig þau eru saman . En sama hversu góðir ungu leikararnir voru , þá voru það þau Gena Rowlands ( sem er móðir leikstjórans ) og James Garner sem að mér þótti vera einn sterkasti þáttur myndarinnar . Þau eiga sömuleiðis allra bestu senuna í myndinni , sem er aðeins rétt í lokin . Hefði myndin ekki haldið áfram eftir þá senu og sokkið út í meiri melódramatík , þá fengi hún heila tölu aukalega í einkunn trúi ég . Þetta hefði orðið fullkominn endir í sjálfu sér , enda vefur hann saman allt sem við höfum séð klukkutímunum áður , en útaf einhverjum ástæðum ákvað leikstjórinn að koma með aukasenu eftirá sem virkaði aðeins meira ' ' Hollywood . ' ' Myndin kemur reyndar vel út á flesta kanta burtséð frá þessu , og mér finnst alveg skiljanlegt hvers vegna margir halda svona mikið upp á hana . Persónulega get ég ekki sagt að hér sé einhver gimsteinn á ferðinni , en alls ekkert kjaftæði heldur . Mér líkaði vel við myndina og tel hana vel eiga skilið ágætis meðmæli . Ég get annars verið vel sammála því að þetta sé meðal ' ' sætari' ' mynda síðari ára . Ekki vafi þar . Mér fannst þessi mynd mjög góð : ) þótt að hún er rómantísk . Mér fanns eiginlega allt gott við hana og leikarnir allir stöðu sig vel . Gömlu brýnin James og Gena , stóðu sig vel í hlutverkum sínum og yngri leikararnir bara vel . Mér fanns myndin mjög sorgleg á köflum og mér fannst frekar erfitt að átta mig fyrst á að Ryan Gosling og James Garner léku sömu persónuna . Myndin er besta skemmtun , og sýnir inn heim hvað snobb er frekar lummó Mér var boðið á myndina The Notebook og ég átti ekki von á miklu . Þegar aðeins var liðið á myndina þá fannst mér hún hins vegar alveg frábær . Hún var rosalega vel leikin , falleg og spennandi saga . Ég mæli eindregið með þessari mynd fyrir konur karla og börn . Einkennilegt ... hérna eru fyrir , bara dómar frá konum !? Reyndar skil það mjög vel : ) Höfum það á hreinu að ég er alls ekki ginkeyptur að fara á mynd sem gefur sig hreint út fyrir að vera ástarsaga ! Ekki rómantísk gamanmynd . . ástarsaga . En ég fór með konunni eftir að hún hafði farið ÁÐUR með vinkonu sinni ... segir það ekki allt ? Það skal bara viðurkennast að myndin er góð , hún er væmin oft , dramatísk heldur betur , ófrumlegur söguþráður meira að segja en myndin er samt góð , falleg og vel leikin . Það mikilvægasta í rómantískum myndum að mínu viti er hlutverkavalið og leikurinn . Þau Ryan Gosling og Rachel McAdams eru hreinlega frábær bæði tvö ... þessir leikarar eru gott betur en efnileg , þau eru brilljant . . alla vega í þessari mynd . Maður hreinlega trúir því að þau hafi verið og jafnvel séu enn ástfangin eftir þennan samleik . Þau halda myndinni hátt á lofti og heilla okkur með . Mæli með þessari mynd fyrir pör , konur , stelpur og alla þá sem eru eða hafa einhverntíman verið ástfangnir og vilja rifja það upp . Ég fór á þessa mynd með mömmu og var með miklar væntingar þegar ég settist í sætið mitt ... Þessi mynd brást mér sko ekki . Hún segir frá ungum strák sem heitir Noah og og stelpu sem heitir Allie . Þau eru mjög ólík , Allie kemur af auðugri fjölskyldu og á foreldra sem gera miklar kröfur til hennar . Noah hinsvegar er ekki mjög auðugur . . býr einn með pabba sínum og vinnur í timburvinnu . Þau verða samt ástfangin og hittast næstum því daglega ! Foreldrar Allie eru samt ekki yfir sig hrifnir af þessu sambandi þeirra og þegar sumrinu er að ljúka , flytur Allie til New York til að fara í skóla . Noah skrifar henni bréf daglega í ár en gefst upp þegar hann fær ekkert svar . Allie hinsvegar kynnist mjög auðugum manni þegar hún vinnur við hjúkrunarstörf og þau trúlofa sig . . ég ætla samt ekkert að fara nánar út í þessa mynd svo ég skemmi ekki mikið fyrir þeim sem eru ekki búnir að sjá hana . En ég vil samt taka það fram að mér fannst þessi mynd alveg frábær ! Ein af bestu og fallegustu myndum sem ég hef séð ef ég á að vera alveg hreinskilin . Sú sem leikur Allie ( Rachel Mc Adams ) er algjör framtíðarstjarna , hún lék í tvemur unglingamyndum : Hot Chick og Mean girls . . og það er mjög gaman að sjá hana í öðruvísi hlutverki og það sýnir eiginlega hvað hún er góð leikkona . Það sama er um Ryan Gosling , hann lék líka frábærlega . Síðan er heill hellingum af flottum leikurum sem léku líka vel . Tónlistin er líka frábær ... það er eiginlega allt við þessa mynd frábært finnst mér . En ég meina kannski er ég of jákvæð gagnvart þessari mynd ... ég er ekki það góður gagrínandi : S En allavega ég held að flestir myndu hafa gaman af henni og ég mæli mjög með henni . Þegar ég var búin að horfa á hana þá hefði ég alveg getað hugsað mér að horfa á hana strax aftur . Hún kemur út úr manni tárunum samt einstaka sinnum .